cyanic-selkie/wikianc huggingface dataset:
โรบล็อกซ์
รายได้
ในการประชุมผู้พัฒนาของโรบล็อกซ์ในปี พ.ศ. 2560 โรบล็อกซ์ให้ข้อมูลว่าในขณะนั้นมีผู้พัฒนาอยู่ประมาณ 1.7 ล้านคน สร้างรายได้มากว่า 30 ล้านเหรียญสหรัฐในปีนั้น เวอร์ชันไอโอเอสของโรบล็อกซ์มีรายได้มากกว่า 2 ล้านเหรียญสหรัฐในเดือนตุลาคม พ.ศ. 2563 ทำให้เป็นแอพที่ได้รับรายได้มากที่สุดเป็นอันดับที่ 2 ในระบบปฏิบัติการไอโอเอส ในเกมย่อยของโรบล็อกซ์หลายเกมมีรายได้มากกว่า 10 ล้านเหรียญสหรัฐ โดยเมื่อคำนวณรายได้ของผู้พัฒนาบนแพลตฟอร์มทั้งหมดแล้ว จะมีรายได้สุทธิอยู่ที่ 250 เหรียญสหรัฐในปี พ.ศ. 2563 โดยเป็นเกมที่ทำรายได้มากที่สุดอันดับ 3 ในปี พ.ศ. 2563 หลัง PUBG และ Honor of Kings
ดิจิมอนแอดเวนเจอร์:
ดิจิมอนแอดเวนเจอร์: เป็นหนึ่งในชุดภาพยนตร์การ์ตูนโทรทัศน์ ดิจิตอลมอนสเตอร์ ลำดับที่ 8 ผลิตโดย โตเอะ แอนิเมชัน เป็นการนำ ดิจิมอนแอดเวนเจอร์ ที่เคยออกอากาศในปี ค.ศ. 1999 - ค.ศ. 2000 มาทำรีบูทใหม่ ออกอากาศครั้งแรกเมื่อวันที่ 5 เมษายน ค.ศ. 2020 ถึงวันที่ 26 กันยายน ค.ศ. 2021 มีจำนวนตอนทั้งหมด 67 ตอน
คิม ซ็อง-กยู
ประวัติ
ซองกยู เกิดเมื่อวันที่ 28 เมษายน 1989 ในจังหวัด ช็อลลาเหนือ เขาเข้าเรียน Jeonju National University High School (โรงเรียนที่โรงเรียนแห่งชาติในตัวจังหวัด) เมื่อซองกยูได้บอกพ่อแม่ของเขาเกี่ยวกับความฝันที่จะได้เป็นนักร้อง พวกเขาปฏิเสธความฝันของซองกยูเพราะอยากให้เขาได้มีชีวิตแบบคนปกติและบอกกับเขาว่าพวกเขาให้ออกจากบ้านแทน ซองกยูฝึกฝนต่ออย่างเงียบๆและได้เข้ามาที่โซลเพียงคนเดียวเพื่อไล่ล่าความฝันของเขาหลังจากที่จบมัธยมปลาย ในปี 2008 ซองกยูได้ไปออดิชั่นที่ SM Entertainment แต่ล้มเหลว เนื่องจากความชื่นชมของเขาที่มีต่อวงร็อค Nell เขาได้ไปออดิชั่นที่ woollim entertainment ภายใต้การแนะนำของผู้จัดการวง Nell ซึ่งได้พบกันโดยบังเอิญที่ร้านกาแฟที่ซองกยูทำงานพาร์ทไทม์อยู่ ซองกยูไปออดิชั่นตอนกำลังปวดท้องอยู่แล้วบอกกับพวกเขา(กรรมการ)ว่า "ถ้าพวกคุณไม่เลือกผม พวกคุณจะต้องเสียใจ" หลังจากนั้นเขารีบไปโรงพยาบาลเพื่อรับการผ่าตัดไส้ติ่ง วันที่เขาได้กลับจากโรงพยาบาลเขาได้รับการแจ้งเตือน ว่าเขาได้รับการคัดเลือกจาก Woollim Entertainment และได้รับการเปิดตัวเป็น Infinite ในที่สุด
สงครามชาวนาเยอรมัน
ในคริสต์ศตวรรษที่ 16 พื้นที่หลายส่วนในยุโรปมีความสัมพันธ์ทางการเมืองกับจักรวรรดิโรมันอันศักดิ์สิทธิ์ ในช่วงที่เกิดสงครามจักรวรรดิถูกปกครองด้วยจักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์ โดยมีบรรดาเจ้าชายปกครองดินแดนแบบกึ่งอิสระภายใต้จักรพรรดิอีกที ต่อมาเจ้าชายผู้ปกครองดินแดนพยายามกดดันให้ชาวนาอยู่ใต้อำนาจผ่านการขึ้นภาษีและบังคับใช้กฎหมายแบบโรมัน ซึ่งจะทำให้ที่ดินของชาวนาตกเป็นของเจ้าและทำลายรูปแบบระบบศักดินาที่เจ้าและชาวนาได้ประโยชน์ร่วมกัน ในช่วงเวลาใกล้เคียงกันเกิดการปฏิรูปศาสนาฝ่ายโปรเตสแตนต์อย่างแพร่หลายในเยอรมนี ส่งผลให้ประชาชนใต้การปกครองมีอิสระในการคิดและตั้งคำถามกับชนชั้นปกครองมากขึ้น นักประวัติศาสตร์ยังคงถกเถียงถึงสาเหตุที่แท้จริงของสงครามครั้งนี้ แต่ยอมรับกันโดยทั่วไปว่าเกิดจากความเชื่อทางศาสนา ปัญหาด้านเศรษฐกิจ และความเปลี่ยนแปลงทางสังคม
รัสเซีย-1
รายการที่ออกอากาศ เน้นรายการข่าว (ภายใต้ตราสินค้ารายการข่าว "เวสติ" (รัสเซีย: Вести) ) โดยมีข่าวภาคหลักออกอากาศในเวลา 20:00 น. นอกจากนี้ยังมีช่วงเวลารายการภูมิภาคในชื่อ "เมสโนสเวรียเมีย" (รัสเซีย: Местное время) รวมถึงรายการบันเทิงต่างๆอีกด้วย
เท็นเท็น
ความสนิทสนมระหว่างเนจิและเท็นเท็น
ในเดือนถัดมา เท็นเท็นได้ช่วยเนจิในการฝึกซ้อมเพื่อเตรียมตัวให้กับเนจิเพื่อต่อสู้กับนารูโตะในการสอบรอบ3 เมื่อถึงวันแข่งเท็นเท็นก็ได้ไปยังสนามแข่งขันเพื่อที่จะดูการต่อสู้ระหว่างเนจิและนารูโตะ เธอคุ้นเคยกับการต่อสู้ของเนจิเป็นอย่างดีเธอจึงสามารถทายได้ว่าเนจิจะตอบโต้การจู่โจมของนารุโตะอย่างไร เท็นเท็นคิดว่าความแข็งแกร่งของนารุโตะในตอนนี้นั้นยังไงเนจิก็ไม่มีทางที่จะแพ้นารูโตะอย่างแน่นอน แต่เธอก็ต้องประหลาดใจ เพราะการแข่งครั้งนั้น นารูโตะเป็นฝ่ายชนะ เธอจึงยอมรับในความสามารถและความแข็งแกร่งของนารูโตะ ในที่สุด   หลังจากนั้นทีมของพวกเธอก็ได้ฝึกกันต่อไป โดยเท็นเท็นช่วยเนจิในการฝึกเนตรสีขาวของเขาให้มีประสิทธิภาพในการมองเห็น มากขึ้น
รางวัลทีวีตุ๊กตาทองมหาชน
"ทีวีตุ๊กตาทองมหาชน" เป็นรางวัลผลงานทางโทรทัศน์ที่ได้รับความนิยมจากประชาชนทุกสาขาอาชีพ จัดขึ้นโดยหนังสือพิมพ์บ้านเมือง  โดยมีอายุการจัดเพียง 3 ครั้ง คือปี พ.ศ. 2523 ถึง พ.ศ. 2525  หลังจากนั้นก็ล้มเลิกไปในที่สุด
ประวัติ
หนังสือพิมพ์บ้านเมือง โดย นายมานะ แพร่พันธุ์ บรรณาธิการหนังสือพิมพ์ ในฐานะประธานกรรมการจัดงาน และนายนพคุณ ทานอุทิศ บรรณาธิการหน้าบันเทิง และรองประธานการจัดงาน ได้จัดงาน ทีวีตุ๊กตาทองมหาชน โดยมีวัตถุประสงค์เพื่อส่งเสริมและเป็นกำลังใจแก่ผู้เกี่ยวข้องในสายงานโทรทัศน์ทุกช่อง โดยถือเอาวันรัฐธรรมนูญ (10 ธันวาคม) เป็นวันจัดงานประกาศผลและมอบรางวัล มีศิลปิน ดารา และบุคคลจากทุกคณะทุกแขนงมาร่วมงานกันอย่างคับคั่ง ซึ่งได้เตรียมการแสดงหน้างานและภายในงานก่อนการประกาศผลในช่วงบ่าย  มีการถ่ายทอดสดผ่านทางสถานีโทรทัศน์ทุกช่อง
อัลกอร์ บั๊ด
ประวัติตามท้องเรื่อง
พี่ชายฝาแฝดของซิด เป็นก็อดวอริเออร์ที่ต้องคอยติดตามและแฝงตัวอยู่ในเงาของซิดมาโดยตลอด สวมก็อดโร้บรูปเสือเขี้ยวดาบสีขาว มีท่าไม้ตายคือ ชาโดว์ ไวกิ้ง ไทเกอร์ คลอว์ (พากย์เสียงโดย ยู มิซึชิมะ)
โพลาริส ฮิลด้า
ภาคอัศวินแห่งแอสการ์ด
ฮิลด้า เสมือนตัวแทนของเทพโอดีน ทำหน้าที่เป็นผู้ปกครองสูงสุด แห่งแคว้นแอสการ์ด เธอเป็นผู้ที่มีจิตใจดีงาม และเป็นที่รักใครของประชาชนทั่วไป ภายหลังถูกโปเซดอนสวมแหวนพสุธาต้องสาป "นิเบอลุง" เพื่อใช้เป็นเครื่องมือในการทำลายล้างแซงทัวรี่ และอาเธน่า เพื่อยึดครองโลกเป็นของตน วิธีเดียวทีจะช่วยเธอได้ ก็คือ ต้องรวบรวมโอดีนแซฟไฟร์ ทั้ง 7 เม็ด เพื่อขอยืมพลังจากดาบบัลมังของเทพโอดีน มาทำลายแหวนพสุธา
เซร์ชีอู ฟารีอัส
เซร์ชีอู รีการ์ดู จี ไปวา ฟารีอัส (Sérgio Ricardo de Paiva Farias; เกิดเมื่อวันที่ 9 มิถุนายน พ.ศ. 2510) เป็นผู้จัดการทีมชาวบราซิล เขาเคยเป็นหัวหน้าผู้ฝึกสอนของสุพรรณบุรี ในไทยลีก
ดับโหด แอล.เอ.เมืองคนโฉด
คำวิจารณ์และความสำเร็จ
ภาพยนตร์ได้มีชื่อเข้าชิงรางวัลหลายรางวัล ทั้ง รางวัลลูกโลกทองคำ, รางวัลสมาคมนักแสดงภาพยนตร์และโทรทัศน์ และ รางวัลออสการ์  และประสบความสำเร็จอย่างยิ่งเมื่อสามารถคว้ารางวัลออสการ์ไปได้ถึง 2 รางวัล  (มากที่สุดเป็นอันดับ 2 เป็นรองเพียงแค่ Titanic ภาพยนตร์ทุนสร้างมโหฬารแห่งปีที่ได้ไป 11 รางวัล รวมทั้งรางวัลภาพยนตร์ยอดเยี่ยม) เช่น รางวัลนักแสดงสมบทหญิงยอดเยี่ยม ที่เสมือนการกลับมาแจ้งเกิดอีกครั้งของ คิม บาซิงเจอร์ และรางวัลบทภาพยนตร์ดัดแปลงยอดเยี่ยม เป็นต้น
Republiko nasha, zdravey
Republiko naša, zdravej! (Републико наша, здравей!, "สาธารณรัฐของเรา, จงเจริญ!") เป็นเพลงชาติของสาธารณรัฐประชาชนบัลแกเรีย ระหว่าง ค.ศ. 1947 จนถึง ค.ศ. 1951.
จักรพรรดิวิลเฮ็ล์มที่ 2 แห่งเยอรมนี
การปกครองที่โกลาหลของวิลเฮลม์ที่ 2 ได้สิ้นสุดลงด้วยการรับประกันของเยอรมนีในการสนับสนุนทางทหารแก่ออสเตรีย-ฮังการีในช่วงวิกฤตการณ์เดือนกรกฎาคม ค.ศ. 1914 หนึ่งในสาเหตุสำคัญประการหนึ่งของสงครามโลกครั้งที่หนึ่ง ผู้นำในยามสงครามที่ดูจะไม่แน่วแน่ พระองค์ได้ละทิ้งการตัดสินพระทัยเกือบทั้งหมดเกี่ยวกับกลยุทธ์และการจัดระเบียบต่อความพยายามในการทำสงครามไปยังคณะเสนาธิการใหญ่ของกองทัพบกจักรวรรดิเยอรมัน ภายในวันที่ 29 สิงหาคม ค.ศ. 1916 การมอบหมายอำนาจอย่างกว้างขวางนี้ส่งผลให้เกิดเผด็จการทหารโดยพฤตินัยซึ่งครอบงำนโยบายระดับชาติในช่วงที่เหลือของความขัดแย้ง แม้จะได้รับชัยชนะเหนือรัสเซียและได้รับผลประโยชน์อย่างมากในยุโรปตะวันตก แต่เยอรมนีได้ถูกบังคับให้สละดินแดนที่พิชิตมาได้ทั้งหมด ภายหลังจากความปราชัยอย่างย่อยยับของกองทัพในเดือนพฤศจิกายน ค.ศ. 1918 ภายหลังจากทรงดำรงตำแหน่งเป็นพระจักรพรรดิมาเป็นเวลา 30 พรรษา จาก 47 ปี ของการคงอยู่ของจักรวรรดิเยอรมัน จนในที่สุด วิลเฮลม์ที่ 2 ทรงสูญเสียการสนับสนุนจากทหารและราษฏร์จำนวนมาก จักรวรรดิเยอรมันได้ถูกเปลี่ยนจากระบอบกษัตริย์มาเป็นสาธารณรัฐกึ่งประธานาธิบดี อันเป็นผลมาจากการปฏิวัติเยอรมันในเดือนพฤศจิกายน ค.ศ. 1918 ซึ่งในขณะนั้น วิลเฮลม์ได้สละราชบัลลังก์และเสด็จลี้ภัยไปยังเนเธอร์แลนด์ พระองค์ยังคงอยู่ที่นั้นในช่วงการยึดครองของเยอรมันในสงครามโลกครั้งที่สอง และสวรรคตในปี ค.ศ. 1941
พระราชโอรส-ธิดา
พระราชโอรส-ธิดาทั้งหมด ประสูติแด่พระมเหสีพระองค์แรก ท่านหญิงเอากุสเทอ วิคโทรีอา แห่งชเลสวิช-ฮ็อลชไตน์-ซ็อนเดอร์บวร์ค-เอากุสเทินบวร์ค
แอนนา โบเดน และ ไรอัน เฟล็ก
แอนนา โบเดน (Anna Boden; เกิด 20 ตุลาคม ค.ศ. 1979) และ '''ไรอัน เค. เฟล็ก' (Ryan K. Fleck; เกิด 20 กันยายน ค.ศ. 1976) เป็นคู่ผู้สร้างภาพยนตร์ชาวอเมริกัน พวกเขาเป็นที่รู้จักกันเป็นอย่างดีสำหรับความร่วมมือในภาพยนตร์เรื่อง ฮาล์ฟ เนลสัน (2006), ชูการ์ (2008), ขอบ้าสักพัก หารักให้เจอ (2010), มิสซิสซิปปี ไกรนด์ (2015) และภาพยนตร์ซูเปอร์ฮีโร่จักรวาลภาพยนตร์มาร์เวลเรื่อง กัปตัน มาร์เวล'' (2019)
โซมาลีแลนด์
โซมาลีแลนด์ (Somaliland; Soomaaliland; صوماليلاند, أرض الصومال) มีชื่อทางการว่า สาธารณรัฐโซมาลีแลนด์ (Republic of Somaliland; Jamhuuriyadda Soomaaliland; جمهورية صوماليلاند) เป็นรัฐโดยพฤตินัยในจะงอยแอฟริกา ซึ่งนานาชาติถือเป็นส่วนหนึ่งของประเทศโซมาเลีย  โซมาลีแลนด์ตั้งอยู่ที่จะงอยแอฟริกาซึ่งอยู่ทางใต้ของอ่าวเอเดน มีชายแดนทางตะวันตกเฉียงเหนือติดกับจิบูตี ทางใต้และตะวันตกติดกับเอธิโอเปีย และทางตะวันออกติดกับบริเวณที่ไม่มีข้อพิพาทของโซมาเลีย ดินแดนที่อ้างสิทธิ์นี้มีพื้นที่ 176,120 km2 และพลเมืองประมาณ 5.7 ล้านคนใน ค.ศ. 2021 ดินแดนนี้มีฮาร์เกย์ซาเป็นเมืองหลวงและเมืองใหญ่สุด รัฐบาลโซมาลีแลนด์ถือตนเองเป็นรัฐสืบทอดจากบริติชโซมาลีแลนด์ซึ่งเป็นรัฐโซมาลีแลนด์ที่เป็นเอกราชช่วงหนึ่งแล้วรวมเข้ากับดินแดนในภาวะทรัสตีโซมาเลีย (อดีตอิตาเลียนโซมาลีแลนด์) ใน ค.ศ. 1960 ก่อให้เกิดสาธารณรัฐโซมาลี
การแบ่งเขตการปกครอง
สาธารณรัฐโซมาลีแลนด์แบ่งเขตการปกครองออกเป็น 6 แคว้น ได้แก่ เอาดัล, ซาฮิล, Maroodi Jeeh, Togdheer, ซะนากและซูล แคว้นเหล่านี้แบ่งออกเป็น 18 เขต
เศรษฐกิจ
โซมาลีแลนด์ใช้เงินทั้งสกุลชิลลิงโซมาลีแลนด์ (Somaliland shilling, Soomaaliland shilin) ซึ่งประเทศอื่นโดยส่วนใหญ่ยังไม่ยอมรับเงินสกุลนี้ และเงินสกุลชิลลิงโซมาเลีย ที่ได้รับการยอมรับนอกประเทศมากกว่า
บุพพนิมิต
บุพพ นิมิต แปลว่า สิ่งที่เป็นเครื่องหมายให้รู้ หรือสิ่งที่บ่งบอกล่วงหน้า พระพุทธเจ้าตรัสเปรียบเทียบว่า ก่อนดวงอาทิตย์จะขึ้น ย่อมมีแสงเงินแสงทองให้เห็นก่อนฉันใด ก่อนที่อริยมรรค ก็มีธรรมบางประการปรากฏขึ้นก่อน
1.การมีกัลยาณมิตร มีเพื่อนดีที่แนะนำประโยชน์
2.ความ พร้อมด้วยศีล มีวินัย มีความเป็นระเบียบในชีวิติของตนและในการอยู่ร่วมในสังคม
ชิดชัย วรรณสถิตย์
ตำแหน่งสำคัญทางการเมือง
พล.ต.อ.ชิดชัย เข้ารับตำแหน่งเมื่อ วันที่ 11 มีนาคม พ.ศ. 2548 เป็นรองนายกรัฐมนตรี และรัฐมนตรีว่าการกระทรวงมหาดไทย ต่อมาในวันที่ 5 เมษายน พ.ศ. 2548 ได้รับมอบหมายให้ทำหน้าที่รักษาการนายกรัฐมนตรี ในรัฐบาล พ.ต.ท.ทักษิณ ชินวัตร และได้รับแต่งตั้งเป็นรองนายกรัฐมนตรี และรัฐมนตรีว่าการกระทรวงยุติธรรม เมื่อวันที่ 2 สิงหาคม พ.ศ. 2548 ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549
ฟุตซอล
ประวัติ
ค.ศ. 1932 โรเจอร์ เกรน ได้บัญญัติกฎเพื่อใช้เป็นมาตรฐานควบคุมกีฬาชนิดนี้ และใช้มาจนถึงทุกวันนี้ หลังจากนั้นไม่นาน กีฬาชนิดนี้ก็แพร่หลายไปทั่วโลก เป็นที่นิยมทั่วทั้งทวีปอเมริกาใต้ ทวีปยุโรป และแพร่กระจายไปทั่วโลก
ชิงแชมป์โลก
การแข่งขันฟุตซอลชิงแชมป์โลกครั้งที่ 3 จัดที่ประเทศสเปนใน ค.ศ. 1996 ทีมชาติบราซิลก็ยังคงครองเจ้าสนามโต๊ะเล็กอีกครั้งด้วยการพิชิตสเปนเจ้าภาพ 6–4 และตำแหน่งดาวซัลโวคือ Manoel ทีมชาติบราซิล 14 ประตู
เจ้าหญิงยูเชนีแห่งสวีเดนและนอร์เวย์
พระประวัติ
เจ้าหญิงยูเชนี ทรงเป็นพระราชธิดาพระองค์ที่ 3 และพระองค์เดียวใน พระเจ้าออสการ์ที่ 1 แห่งสวีเดน กับ โจเซฟีนแห่งเลาทช์เทนเบิร์ก สมเด็จพระราชินีแห่งสวีเดน ทรงเป็นพระราชขนิษฐาในพระมหากษัตริย์สวีเดน 2 พระองค์ คือ
ซึ่งพระนาม ยูเชีนี ได้รับการตั้งชื่อตาม ยูจีน ดยุกแห่งเลาทช์เทนเบิร์ก พระอัยกา(ตา) ในพระองค์
อารยธรรมไมนอส
บทนำ
พระราชวังของไมนอสที่ได้รับการขุดพบเป็นสิ่งก่อสร้างที่มีความสำคัญเพราะลักษณะการก่อสร้าง เป็นสิ่งก่อสร้างขนาดใหญ่ที่ใช้สำหรับการบริหารที่เห็นได้จากบันทึกเอกสารจำนวนมากที่พบโดยนักโบราณคดี พระราชวังแต่ละแห่งที่พบต่างก็มีลักษณะต่างกันออกไปที่มีลักษณะเป็นเอกลักษณ์และมักจะเป็นสิ่งก่อสร้างหลายชั้นโดยมีบันไดทั้งภายในและภายนอกอาคาร คอลัมน์ขนาดยักษ์ และลานภายในอาคาร
อิทธิพลจากต่างประเทศ
พระราชวังมิโนอันถูกยึดครองโดยชาวไมซีเนียนประมาณปี 1420 – 1375 ก่อนคริสต์ศักราช โดยชาวไมซีเนียนมีแนวโน้มที่จะปรับตัว (แทนที่จะเป็นการแทนที่) วัฒนธรรม ศาสนา ศิลปะ ระบบเศรษฐกิจและระบบราชการของชาวมิโนอัน นอกจากนี้ภาษาไมซีนีกรีกยังเป็นรูปแบบภาษาของกรีกโบราณที่ถูกเขียนในระบบการเขียนแบบ Linear B ซึ่งเป็นการดัดแปลงจากระบบการเขียนแบบ Linear A อีกด้วย
นอกเหนือจากเกาะครีต
งานหัตถกรรมของชาวมิโนอันและรูปแบบของเซรามิกมีอิทธิพลต่อกรีกสมัยเฮลลาดิคในระดับต่าง ๆ ร่วมกับซานโตรินี พบการตั้งถิ่นฐานของมิโนอันที่ Kastri, Kythera ซึ่งเป็นเกาะใกล้แผ่นดินใหญ่ของกรีกที่ได้รับอิทธิพลจากชาวมิโนอันตั้งแต่กลางสหัสวรรษที่สามก่อนคริสต์ศักราช (EMII) จนถึงการยึดครองของไมซีเนียนในศตวรรษที่ 13 ก่อนคริสต์ศักราช
รายชื่อตัวละครในเซียนเกมรักขอเป็นเทพนักจีบ
ฮาคัว ดู ล็อต เฮอร์มิเนี่ยม
ปีศาจสาวเพื่อนสนิทของเอลิเซีย เป็นสุดยอดในหลายๆด้านมาตั้งแต่เด็ก เธอไม่เคยพลาดเลยที่จะคว้าตำแหน่งผู้นำในการทำอะไรก็ตาม เธอมาที่โลกเพื่อตามจับวิญญาณเช่นเดียวกับเอลิเซีย แต่ช่องว่างในใจของเธอกลับทำให้เธอโดนวิญญาณสิง ในตอนแรกเธอคิดว่าเคย์มะเป็นมนุษย์ที่ห่วยแตกเหยาะแหยะ แต่เมื่อได้ทำงานร่วมกัน ก็ได้มองเห็นถึงความเก่งกาจฉลาดเฉลียวของพี่เทพ พอรู้สึกตัวอีกที เธอก็ชอบเคย์มะไปซะแล้ว
ทาคาฮาระ อายุมิ
ดูที่ ทาคาฮาระ อายุมิ / เมอร์คิวรี่
ชิโอมิยะ ชิโอริ
ดูที่ ชิโอมิยะ ชิโอริ / มิเนอร์วา
คาสึกะ ฮิโนกิ
พี่สาวของคุสุโนกิ ที่ออกจากบ้านไปตามความฝันการเป็นดีไซเนอร์ เธอมีช่องว่างในใจมาจากการที่น้อยใจเรื่องที่ไม่ค่อยมีใครเห็นเธอ คาเคทามะส่งผลให้เธอขยายร่างยักษ์ได้
เรือหลวง นาวีอันดามัน
มวยสากลสมัครเล่น
เรือหลวงยังเข้าร่วมการแข่งมวยสากลสมัครเล่นโดยใช้ชื่อรุตชกาญจน์ จันทร์ตรง ซึ่งเป็นชื่อจริงในการขึ้นชก โดยในวันที่ 5 เมษายน พ.ศ. 2560 รุตชกาญจน์ได้เข้าแข่งขันในศึกไทยแลนด์อินวิเตชั่น อินเตอร์เนชั่นแนล บ็อกซิ่ง ทัวร์นาเมนท์ ครั้งที่ 2 ที่บีจี ฮอลล์ คลองสาม จังหวัดปทุมธานี จากการแข่งครั้งนี้ เขาเป็นฝ่ายแพ้คะแนนดอร์จินแยมบู ออตกอนดาลาย จากประเทศมองโกเลีย ในรุ่นไลท์เวท
ศรีนิวาสะ รามานุชัน
ศรีนิวาสะ รามานุชัน ไอยังคร (Srīnivāsa Rāmānujam Aiyangār; சீனிவாச இராமானுஜன் หรือ ஸ்ரீனிவாஸ ஐயங்கார் ராமானுஜன்) (22 ธันวาคม ค.ศ. 1887 – 26 เมษายน ค.ศ. 1920) สมาชิกราชสมาคมแห่งลอนดอน เป็นคนชาวอินเดีย ซึ่งได้สร้างงานวิเคราะห์ทางคณิตศาสตร์ ทฤษฎีบทต่างๆ ทางทฤษฎีจำนวน อนุกรมอนันต์ และเศษส่วนต่อเนื่อง โดยที่ไม่เคยรับการศึกษาด้านคณิตศาสตร์อย่างเป็นทางการเลย จี. เอช. ฮาร์ดี้ นักคณิตศาสตร์ชาวอังกฤษกล่าวถึงอัจฉริยภาพของรามานุชันว่าเทียบเท่ากับนักคณิตศาสตร์ระดับตำนาน เช่น ออยเลอร์ เกาส์ นิวตัน และอาร์คิมีดีส
บ้านแถวในเมือง
ประวัติ
แต่เดิมในสหราชอาณาจักร บ้านในเมืองถือเป็นที่พักอาศัยสำหรับขุนนางหรือผู้มีฐานะมั่งคั่งซึ่งมักเป็นเจ้าของบ้านหรือคฤหาสน์ในชนบทอย่างน้อยหนึ่งหลัง ตั้งแต่ช่วงคริสต์ศตวรรษที่ 18 เป็นต้นมา บุคคลเหล่านี้จะใช้ชีวิตส่วนใหญ่ในบ้านที่ชนบท และจะเข้ามาอยู่ในบ้านในเมืองเป็นครั้งคราวเมื่อมีเหตุการณ์ที่ต้องเข้าสังคม (นั่นก็คือฤดูการเต้นรำในสมัยนั้น) บ้านในเมืองของบุคคลเหล่านี้ส่วนใหญ่มีลักษณะเป็นบ้านแถว มีเพียงจำนวนน้อยมากที่จะเป็นบ้านเดี่ยว แม้แต่ชนชั้นสูงที่เป็นเจ้าของคฤหาสน์ชนบทเนื้อที่เป็นร้อย ๆ พัน ๆ เอเคอร์ ก็นิยมพักอาศัยในบ้านแถวในเมืองเช่นกัน
เสือ ชะนี เก้ง
นักแสดงหลัก
ดีไซเนอร์ออกแบบรองเท้า มีแบรนด์เป็นของตัวเองชื่อว่า มาดามฟลามิงโก้ โดยบ้านเกิดของเอิงเอยอยู่ที่เชียงใหม่และพ่อแม่ของตนเปิดกิจการโรงแรมอยู่ที่นั่น โดยเอิงเอยเป็นคนฉลาด เจ้าระเบียบ วางสเตปชีวิตไว้ทุกอย่าง และมีนิสัยชอบเผือกเรื่องชาวบ้านไม่แพ้ออยกับชีต้าร์ จนได้รับฉายาว่า "พญาเผือกประจำคอนโด" เอิงเอยยังโสดซิง ไม่มีแฟน เพราะความเลือกมากของตัวเอง ด้วยความที่ห้องของเอิงเอยอยู่ติดกับห้องของตั้ม ทำให้เอิงเอยเห็นพฤติกรรมของตั้มที่ชอบพาผู้หญิงมานอนไม่ซ้ำหน้า เธอจึงมีอคติกับตั้ม และกลายเป็นคู่กัดกับตั้มไปโดยปริยาย ทั้งคู่เคยคบกันแต่ก็เลิกรากันไป แต่เอิงเอยยังคงไม่ลืมตั้ม แต่ปัจจุบันตนเองก็ได้ให้โอกาสและกลับไปคบกันตั้มอีกครั้งในตอน "End Game" นอกจากนี้ เอิงเองเคยมีแฟนเก่าถึง 2 คนคือ "เต้ย" และ "เจเจ" แต่สุดท้ายก็ได้เลิกกันไปเพราะตนเองยังไม่ลืมตั้ม
กรมขุนรามินทรสุดา
พระประวัติ
เจ้าครอกชีสิ้นพระชนม์เมื่อใดไม่ปรากฏเป็นที่แน่ชัด บ้างก็ว่าสิ้นพระชนม์ในรัชสมัยพระบาทสมเด็จพระพุทธยอดฟ้าจุฬาโลกมหาราช บ้างก็ว่าสิ้นพระชนม์ในรัชสมัยพระบาทสมเด็จพระพุทธเลิศหล้านภาลัย แต่ที่ถูกต้องน่าจะเป็นในรัชสมัยพระบาทสมเด็จพระพุทธเลิศหล้านภาลัย เพราะพ.ศ. 2361 ยังมีพระชนม์อยู่ สถานที่เก็บรักษาพระอัฐิของพระองค์อยู่ที่หอพระนาก พระโกศของพระองค์อยู่ในพระเบญจาชั้นที่ 1 เมื่อถึงรัชสมัยพระบาทสมเด็จพระจอมเกล้าเจ้าอยู่หัวทรงสถาปนาพระอัฐิเป็น กรมขุนรามินทรสุดา
จักรพรรดินีซุน
พระชนมชีพ
ใน ค.ศ. 1435 เซฺวียนเต๋อสวรรคต รัชทายาทจู ฉีเจิ้น พระชนม์ 8 ชันษา ขึ้นเป็นจักรพรรดิเจิ้งถ่ง (正統) แต่ซุนหฺวังโฮ่วมิได้สำเร็จราชการแทนโอรส เพราะจางหฺวังโฮ่ว (張皇后) พระมารดาของเซฺวียนเต๋อ ยังมีพระชนม์อยู่ จางหฺวังโฮ่วได้สำเร็จราชการแทนเจิ้งถ่งผู้เป็นหลาน กระทั่งเจิ้งถ่งบรรลุนิติภาวะใน ค.ศ. 1442
ริชชาร์ท ฟ็อน ไวทซ์เซ็คเคอร์
ริชชาร์ทได้รับการยกย่องว่าเป็นประธานาธิบดีแห่งเยอรมนีที่ได้รับความนิยมสูงสุด เขามีชื่อเสียงจากสุนทรพจน์ โดยเฉพาะอย่างยิ่งสุนทรพจน์ในวาระครบรอบ 40 ปีของการสิ้นสุดของสงครามโลกครั้งที่สองในยุโรปเมื่อวันที่ 8 พฤษภาคม 1985 เมื่อริชชาร์ทเสียชีวิต ชีวิตและงานทางการเมืองของเขาได้รับการยกย่องอย่างกว้างขวาง โดยที่ เดอะนิวยอร์กไทมส์ได้ขนานนามให้ว่า เป็น "ผู้พิทักษ์จิตสำนึกทางศีลธรรมของชาติ"
จุดคอนซายคลิก
จุดคอนซายคลิก (Concyclic Points) หรือ โคซายคลิก (Cocyclic Points) เป็นคำเรียกชุดของจุดทางเรขาคณิต ซึ่งประกอบอยู่ในวงกลม ทุกจุดคอนซายคลิกจะมีระยะห่างจากศูนย์กลางของวงกลมเท่ากัน จุดสามจุดบนระนาบที่ไม่ตกลงบนเส้นตรงทั้งหมดคือ คอนซายคลิก และอาจมีอย่างน้อยสี่จุดในระนาบนั้นที่ไม่จำเป็นต้องเป็น คอนซายคลิก
รูปสามเหลี่ยม
รัศมีของวงกลมที่อยู่ในชุดของจุดนั้นสามารถหาได้โดยโดย กำหนดรัศมีของวงกลมที่ล้อมรอบสามเหลี่ยมใด ๆ ที่มีจุดยอดสามจุดใด ๆ หากระยะทางในแนวดิ่งของสามคู่ของสามจุดคือ a, b และ c แล้วรัศมีของวงกลมจะเป็น
ค่า p
แนวคิดพื้นฐาน
การใช้ค่า p ในบริบทของการพิสูจน์สมมติฐานนั้น ใช้เพื่อทดสอบสมมติฐานว่าง เพื่อหาว่าหลักฐานหนึ่ง ๆ มีนัยสำคัญทางสถิติมากน้อยเพียงใด ซึ่งการใช้สมมติฐานว่างนี้เป็นการประยุกต์แนวคิดพิสูจน์ด้วยหลักการแบบ reductio ad absurdum มาใช้ในทางสถิติ หรือกล่าวอีกอย่างหนึ่งก็คือ คำอ้างหนึ่ง ๆ จะเป็นที่น่าเชื่อถือ ถ้าคำอ้างที่ค้านคำอ้างนั้น ไม่น่าเป็นไปได้
พระราชพิธีเฉลิมพระชนมพรรษา ครบ 50 พรรษา
วันศุกร์ที่ 2 ธันวาคม พุทธศักราช 2520
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ ให้พลตรี พระเจ้าวรวงศ์เธอ พระองค์เจ้าภาณุพันธุ์ยุคล เสด็จไปปฏิบัติพระราชกรณียกิจแทนพระองค์การพระราชพิธีจารึกสุพรรณบัฏและหิรัญบัฏ ณ พระอุโบสถ วัดพระศรีรัตนศาสดาราม ในพระบรมมหาราชวัง
วันอังคารที่ 6 ธันวาคม พุทธศักราช 2520
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินไปยังพระนั่งอมรินทรวินิจฉัย ไปในการพระราชพิธีถวายภัตตาหารเพลแด่ สมเด็จพระสังฆราชเจ้า กรมหลวงชินวราลงกรณ วัดราชบพิธสถิตมหาสีมารามราชวรวิหาร สมเด็จพระราชาคณะ และคณะสงฆ์ที่เจริญพระพุทธมนต์แต่วันวาน แล้วสมเด็จพระสังฆราช  ถวายพระธรรมเทศนามงคลวิเศษกถา เมื่อเสด็จพระราชดำเนินกลับแล้ว พราหมณ์ เบิกแว่น โหรและข้าราชการรับแว่นเวียนเทียนสมโภชดวงพระบรมราชสมภพ พระสุพรรณบัฏ พระปรมาภิไธย ดวงพระพิชัยสงคราม และ พระราชลัญจกร
จักรพรรดิไอมิลิอานุส
มาร์กุส ไอมิลิอุส ไอมิลิอานุส (ประมาณ ค.ศ. 210 – กันยายน ค.ศ. 253) เป็นจักรพรรดิแห่งโรมันซึ่งปกครองเป็นระยะเวลาสามเดือนใน ค.ศ. 253
ธีรดนย์ ศุภพันธุ์ภิญโญ
ประวัติ
ธีรดนย์ จบการศึกษาระดับประถมจากโรงเรียนราชินี ระดับมัธยมต้นจากโรงเรียนวัดราชบพิธ และมัธยมปลายจากโรงเรียนสวนกุหลาบวิทยาลัย จบศึกษาระดับปริญญาตรีที่คณะวารสารศาสตร์และสื่อสารมวลชน มหาวิทยาลัยธรรมศาสตร์ โดยเข้าวงการจากการออดิชันบทจากโครงการ Hormones The Next Gen ของจีทีเอช และได้รับชื่อเสียงจากการแสดงเป็น ซัน ในซีรีส์ ฮอร์โมน วัยว้าวุ่น ซีซัน 2 และ 3 โดยภายหลังธีรดนย์ได้เป็นศิลปินในสังกัดของค่ายโฟร์โนล็อค
พอนส์
ภายในพอนส์มีนิวเคลียสทำหน้าที่ถ่ายทอดสัญญาณจากสมองส่วนหน้าลงมายังซีรีเบลลัม และยังมีนิวเคลียสที่ทำหน้าที่หลักในการนอนหลับ การหายใจ การกลืน การควบคุมการขับถ่ายปัสสาวะ การได้ยิน การรักษาสมดุล การรับรส การกลอกตา การแสดงสีหน้า การรับความรู้สึกบริเวณใบหน้า และท่าทาง นอกจากนี้ในพอนส์ยังมีศูนย์ควบคุมการหายใจ (pneumotaxic center) ซึ่งเป็นนิวเคลียสในพอนส์ทำหน้าที่ควบคุมการเปลี่ยนจังหวะจากหายใจเข้าเป็นหายใจออก พอนส์ยังมีศูนย์ที่ทำให้ร่างกายหยุดเคลื่อนไหวในขณะนอนหลับ และมีบทบาทในการฝัน
ชุมนุมเจ้าพระฝาง
โดยชุมนุมเจ้าพระฝาง เป็นชุมนุมอิสระสุดท้ายหลังเสียกรุงศรีอยุธยาครั้งที่ 2 โดยเฉพาะอย่างยิ่งการศึกปราบชุมนุมก๊กเจ้าพระฝางได้นั้น นับเป็นการพระราชสงครามสุดท้ายที่ ทำให้สมเด็จพระเจ้ากรุงธนบุรีทรงบรรลุพระราชภารกิจสำคัญ ในการรวบรวมพระราชอาณาเขตให้เป็นปึกแผ่นหนึ่งเดียวดังเดิมหลังภาวะจลาจลเสียกรุงศรีอยุธยาแก่พม่า ในปี พ.ศ. 2310 และนับเป็นการสถาปนากรุงธนบุรีได้อย่างเบ็ดเสร็จสมบูรณ์ เมื่อสำเร็จศึกปราบชุมนุมก๊กเจ้าพระฝาง ในปี พ.ศ. 2313
สมเด็จพระเจ้ากรุงธนบุรีปราบชุมนุมเจ้าพระฝาง
สมเด็จพระเจ้ากรุงธนบุรีทรงพระกรุณาโปรดเกล้าโปรดกระหม่อมให้พระยาพิชัยราชา คุมทัพไปทางตะวันตก ให้พระยายมราช (กรมพระราชวังบวรมหาสุรสิงหนาท ในรัชกาลที่ 1) คุมทัพไปทางตะวันออก สองทัพสมทบกันโจมตีเมืองสวางคบุรี
ฮิวงะ เนจิ
ฮิวงะ เนจิ ตัวละครนินจาจากการ์ตูนจากเรื่อง นินจาคาถาโอ้โฮเฮะ
ครอบครัว
List of Naruto characters Neji Hyūga Lista ninja z wioski Konoha Neji Hyūga Danh sách nhân vật trong Naruto
หลวงสวัสดิภักดี (ยิ้มซ้าย)
หลวงสวัสดิภักดี (ยิ้มซ้าย) หรือนายเสมใส บุตรชายของพระยาตานี(ขวัญซ้าย)ได้รับแต่งตั้งเป็นเจ้าเมืองยะหริ่งคนที่2 ในตำแหน่งรักษาราชการเมืองยะหริ่ง
วัดพระธาตุจอมทอง (จังหวัดเชียงราย)
วัดพระธาตุจอมทอง ตั้งอยู่เลขที่ 355 หมู่ที่ 5 ตำบลปล้อง อำเภอเทิง จังหวัดเชียงราย ได้รับการสร้างวัดเมื่อ 1 มกราคม พ.ศ. 2525 ได้รับการประกาศตั้งวัดเมื่อ 6 สิงหาคม พ.ศ. 2527 ได้รับพระราชทานวิสุงคามสีมาเมื่อ 22 กันยายน พ.ศ. 2546 เขตพื้นที่วิสุงคามสีมา กว้าง 20 เมตร ยาว 40 เมตร ขนาดที่ตั้งของวัด 20 ไร่ 1 งาน 24 ตารางวา
หมี เสว่
ประวัติ
หลังจากสถานีโทรทัศน์ซีทีวีเลิกกิจการในปี พ.ศ. 2521 (1978) เธอได้แสดงละครโทรทัศน์กำลังภายอีกหลายเรื่องให้กับสถานีโทรทัศน์แห่งเอเชีย เช่น ฤทธิ์หมัดสะท้านบู๊ลิ้ม (Tai Chi Master), นักชกผู้พิชิต (The Legendary Fok), ศึกสองนางพญา (Princess Cheung Ping), ศึกสายเลือด (The Dynasty), แผ่นดินรักแผ่นดินเลือด (The Radical City), จิ๋นซีฮ่องเต้ (The Rise of the Great Wall), 13 ฮ่องเต้ตำนานจักรพรรดิราชวงศ์ชิง (The Rise and Fall of Qing Dynasty) เป็นต้น ทำให้เธอได้รับฉายาจากบางสื่อว่า "ราชินีละครโทรทัศน์แนวกำลังภายใน"
ระหว่างวันที่ 22-24 กันยายน ค.ศ. 2015 หมี เสว่ และเยิ่น ต๊ะหัว นักแสดงชื่อดังชาวฮ่องกงร่วมสมัยเดียวกัน ได้เดินทางมาประเทศไทย โดยในวันที่ 22 กันยายน ทั้งคู่ได้เข้าสักการะพระพรหมที่ศาลท้าวมหาพรหม แยกราชประสงค์ เพื่อให้นักท่องเที่ยวทั้งจีน, ฮ่องกง และนานาชาติ โดยเฉพาะอย่างยิ่งในตลาดฮ่องกง เกิดความเชื่อมั่นและเดินทางกลับมาเที่ยวประเทศไทยมากขึ้น จากเหตุระเบิดก่อนหน้านั้น โดยไม่ได้เรียกค่าตัว โดยเป็นการประสานจากการท่องเที่ยวแห่งประเทศไทย (ททท.) โดยเฉพาะหมี เสว่ ได้แต่งชุดไทยและรำดอกบัวถวายด้วย
ปรากฏการณ์นางร้ายยอดนิยม
โดยในเรื่องนี้เธอสวมบทบาทนางร้ายเป็น "หยิ่นหง" ภรรยาคนที่สองที่ชั่วร้าย,เจ้าเล่ห์และเห็นแก่ตัว เมื่อออกอากาศครั้งแรก เกิดกระแสเกลียด หมีเซียะ ขึ้นมา เนื่องจากมีผู้ชมมากมายเกลียดตัวละครตัวนี้เพราะเธอสามารถแสดงบทนางร้ายในละครเรื่องนี้ออกมาได้เข้าถึงบทบาทและแม้แต่เพื่อนสนิทของหมีเซียะเองก็ยังเกลียดเธอ โดยหมีเซียะเล่าว่า
ภาษาอาหรับฮิญาซ
ภาษาอาหรับฮิญาซ (Hejazi Arabic หรือ Hijazi Arabic; حجازي) เป็นภาษาอาหรับที่ใช้พูดในบริเวณภาคตะวันตกของซาอุดีอาระเบีย โดยเฉพาะสำเนียงที่ใช้พูดในฮิญาซคือสำเนียงของชาวเบดูอิน และสำเนียงของประชาชนในเมือง สำเนียงในเมืองจะพูดในตัวเมือง เช่น ญิดดะฮ์ มักกะฮ์ และอัลมะดีนะฮ์ เป็นสำเนียงที่มีผู้เข้าใจแพร่หลายในคาบสมุทรอาหรับ และมีความใกล้เคียงกับภาษาอาหรับสำเนียงที่พูดในซูดานภาคเหนือ
ตำบลหนองไม้แดง
หนองไม้แดง เป็นตำบลหนึ่งในอำเภอเมืองชลบุรี จังหวัดชลบุรี มีองค์กรปกครองส่วนท้องถิ่นในพื้นที่ คือ เทศบาลตำบลหนองไม้แดง ซึ่งครอบคลุมพื้นที่ตำบลหนองไม้แดงทั้งตำบล
อวี๋ อันอัน
เธอเริ่มแสดงภาพยนตร์ตั้งแต่อายุ 16 ปี หลังจบมัธยมต้นและเข้าสังกัดชอว์บราเดอส์ตั้งแต่อายุ 17 ปี มีผลงานแสดงภาพยนตร์กำลังภายในหลายเรื่องในช่วงปี ค.ศ. 1977 ถึง 1979 ได้แก่ ศึกล้างเจ้ายุทธจักร (Death Duel), ศึกยุทธจักรหงส์บิน (The Sentimental Swordsman), ชอลิ้วเฮียงถล่มวังค้างคาว (Legend Of The Bat), ศึกยุทธจักรบัลลังก์เลือด (Murder Plot) และ ลูกมังกรหยก (Heaven Sword And Dragon Sabre) ต่อมาจึงได้แสดงละครโทรทัศน์ของสถานีโทรทัศน์แห่งเอเชีย เช่นเรื่อง กระบี่ไร้เทียมทาน (Reincarnated) และ จอมใจจอมยุทธ์ (Book and Sword)
แก๊กต์
เกี่ยวกับดนตรี
เนื่องจากเติบโตในครอบครัวนักดนตรี ดังนั้นเมื่อแก๊กต์อายุได้ 3 ปี พ่อแม่ของเขาจึงบังคับให้เรียน เปียโนคลาสสิก เพื่อที่จะได้กลายเป็นนักดนตรีเช่นเดียวกับพ่อในอนาคต โดยส่วนตัวแล้วเขาไม่ได้สนใจเปียโนเป็นพิเศษเลย เขาชอบออกไปเล่นกลางแจ้งเหมือนกันเด็กคนอื่นๆ มากกว่า แต่เพราะครูที่สอนเขาในตอนเริ่มเรียนนั้นเป็นคนตลก ทำให้เขาคิดว่าเขาอาจจะชอบมันก็ได้
ศิลปินเดี่ยว
หลังจากแก็กต์ออกจาก Malice Mizer เค้าก็เริ่มงานศิลปินเดี่ยวในปี พ.ศ. 2542 โดยมีวงแบ็กอัพคือ "Gackt JOB" ซึ่งประกอบไปด้วย
วันที่ 21 ธันวาคม พ.ศ. 2550 แก๊กต์จะวางแผงอัลบั้มใหม่ที่ชื่อว่า "0079-0088" เพื่อเป็นการแสดงความเคารพต่อ โทมิโนะ โยชิยูกิ บิดาแห่งการตูนเรื่อง "Kidou Senshi Gundam" โดยอัลบั้มนี้จะบรรจุเพลงทั้งหมด8เพลง ซึ่งเพลงทั้งหมดเป็นเพลงจากการตูนเรื่อง "Kidou Senshi Gundam" โดย5เพลงแรกเป็นเพลงที่แก๊กต์ได้แต่งไว้ให้การตูนที่เข้าฉายในโรงภาพยนตร์เมื่อปี พ.ศ. 2548 และ 2549 คือ "Kidou Senshi Z Gundam" ทั้งสามภาค และอีกสามเพลงจะเป็นเพลงของกันดั้มภาคต่างๆที่แก๊กต์นำมาร้องใหม่ทั้งหมด ซึ่งนี่เป็นครั้งแรกที่แก๊กตืได้นำเพลงของคนอื่นมาร้องใหม่อีกด้วย
เกม
ใบหน้าของแก๊กต์ถูกใช้เป็นใบหน้าพระเอกในเกมเพลย์สเตชัน 2 "บุจินไก" โดยเขาเป็นคนให้เสียงและทำโมชั่นแคปเจอร์เองทั้งหมด นอกจากนี้ชื่อของเค้ายังไปปรากฏใน dog tag ในเกม Metal Gear Solid 2: Sons of Liberty อีกด้วย
ดร.สลัมป์ กับหนูน้อยอาราเล่
อนิเมะปี 1997
เพลงเปิด
พรอดิวซ์ 101
สรุปรายการตามประเทศ
ณ วันที่ 11 กรกฎาคม พ.ศ. 2563 มีการเปิดตัวทั้งสิ้น 8 กลุ่ม
เครซีเออร์ (เพลงเทย์เลอร์ สวิฟต์)
"เครซีเออร์" ได้รับคำชมจากนักวิจารณ์ นักวิจารณ์กลายคนมองว่าเป็นเพลงประกอบที่ดีที่สุด เพลงเปิดให้ดาวน์โหลดทันทีหลังเพลงประกอบวางจำหน่าย เมื่อวันที่ 23 มีนาคม ค.ศ. 2009 และประสบความสำเร็จในออสเตรเลีย แคนาดา สหราชอาณาจักร และสหรัฐ อันดับสูงสุดคืออันดับที่ 17 ในชาร์ตบิลบอร์ดฮอต 100 ในสหรัฐ
มรดกของเลโอนิด เบรจเนฟ
บทความวิเคราะห์
เมื่อ มีฮาอิล กอร์บาชอฟ ได้ขึ้นมาเป็นผู้นำก็ได้เริ่มนโยบายเปเรสตรอยคา เขาตำหนิเบรจเนฟในการทำให้เศรษฐกิจและสังคมโซเวียตซบเซา และเรียกยุคการปกครองของเขาว่า "ยุคซบเซา" กอร์บาชอฟได้กล่าวว่า เบรจเนฟเป็น "พวกนีโอ-สตาลินนิสต์"แม้ว่าในภายหลัง กอร์บาชอฟ ได้รับรองว่าเบรจเนฟไม่ได้เลวร้ายเหมือนที่เขาพูด และได้กล่าวว่า, "เบรจเนฟไม่ได้เป็นเหมือนรูปล้อเขาในตอนนี้"
อุทยานแห่งชาติภูจองนายอย
ลักษณะภูมิอากาศ
อุทยานแห่งชาติภูจอง-นายอย อยู่ในเขตภูมิอากาศแบบ ภูมิอากาศแบบทุ่งหญ้าสะวันนา (Tropical savanna climate) คือมีช่วงความแตกต่างของฤดูฝนและฤดูแล้งอย่างเห็นชัดเจน มีช่วงกลางวันยาวในภาคฤดูร้อน และมีอุณหภูมิเฉลี่ยสูงตลอดปีประมาณ 35.9 องศาเซลเซียส ปริมาณน้ำฝนเฉลี่ยทั้งปี 1,125.6 มม. ปริมาณน้ำฝนเฉลี่ยสูงสุดในเดือนสิงหาคม ประมาณ 322.6 มม. ความชื้นสัมพัทธ์โดยเฉลี่ยทั้งปี 72.9 %
ทรัพยากรสัตว์ป่า
เนื่องจากสภาพป่าของอุทยานแห่งชาติภูจองนายอย ยังมีความอุดมสมบูรณ์อยู่มากจึงเป็นที่อยู่อาศัยและแหล่งอาหารของสัตว์ป่าเป็นจำนวนมาก
มหาวิทยาลัยนิวยอร์ก
อันดับมหาวิทยาลัยและชื่อเสียงทางวิชาการ
มหาวิทยาลัยนิวยอร์กได้รับการจัดอันดับโดย Global University Ranking ให้อยู่ในอันดับที่ 22 ของโลก Shanghai Jiao Tong University's world's top 500 universities จัดให้มหาวิทยาลัยนิวยอร์กอยู่ที่อันดับ 32 ของโลก และนิตยสารยูเอสนิวส์ (US News & World Report) จัดให้หลักสูตรปริญญาตรีของมหาวิทยาลัยอยู่ในอันดับที่ 32 ของประเทศสหรัฐอเมริกา นอกจากนี้ ในระหว่างพ.ศ. 2547-2550 มหาวิทยานิวยอร์กได้รับเลือกให้เป็นมหาวิทยาลัยในฝันอันดับที่ 1 ของนักเรียนมัธยมปลายจากผลสำรวจของ Princeton Review Top 10 Dream Colleges ในปัจจุบัน (พ.ศ. 2552) มหาวิทยาลัยนิวยอร์กได้รับเลือกให้เป็นมหาวิทยาลัยในฝันอันดับที่ 5 ของประเทศ
บัณฑิต ศิริพันธุ์
thumb|250px|บัณฑิต ศิริพันธุ์ บัณฑิต ศิริพันธุ์ ทนายความและนักกฎหมายที่มีชื่อเสียง เกิดเมื่อวันที่ 3 มีนาคม พ.ศ. 2484 จบการศึกษาจากโรงเรียนเตรียมอุดมศึกษา, โรงเรียนอำนวยศิลป์พระนคร, นิติศาสตรบัณฑิต มหาวิทยาธรรมศาสตร์ (ร่วมรุ่นเดียวกับ ชวน หลีกภัย และ สมัคร สุนทรเวช), เนติบัณฑิตไทย จากสำนักอบรมศึกษากฎหมายแห่งเนติบัณฑิตยสภา, นิติศาสตรมหาบัณฑิต (LL.M) จากมหาวิทยาลัยนิวยอร์ก ประเทศสหรัฐอเมริกา
อุทยานแห่งชาติพนมกุเลน
อุทยานแห่งชาติพนมกุเลน (ឧទ្យានជាតិព្រះជ័យវរ្ម័ន-នរោត្តម ភ្នំគូលែន) เป็นอุทยานในเทือกเขาพนมกุเลน จังหวัดเสียมราฐ ประเทศกัมพูชา บนยอดเขาเป็นต้นแม่น้ำลำธารที่ไหลผ่านแผ่นทับหลังรูปสลัก น้ำในลำธารนี้ชาวกัมพูชาเชื่อว่าเป็นแม่น้ำที่ศักดิ์สิทธิ์ ใช้ในการพระราชพิธีถือน้ำพิพัฒน์สัตยาและพระราชพิธีบรมราชาภิเษกของพระบาทสมเด็จพระบรมนาถนโรดมสีหมุนี อีกด้วย ก่อตั้งขึ้นใน ค.ศ. 1993 และมีพื้นที่ 373.76 km2 โดยมีชื่อทางการในภาษาเขมรว่า อุทยานแห่งชาติพระชัยวรมัน-นโรดมพนมกุเลน
ควร์ท เกออร์ค คีซิงเงอร์
ควร์ท เกออร์ค คีซิงเงอร์ (เยอรมัน: Kurt Georg Kiesinger) เป็นนักการเมือง อดีตนายกรัฐมนตรีเยอรมนี (เยอรมนีตะวันตก) อดีตมุขมนตรีรัฐบาเดิน-เวือร์ทเทิมแบร์ค และอดีตประธานสภาผู้แทนรัฐเยอรมนีเขาเป็นประธานของสหภาพประชาธิปไตยคริสเตียน ช่วงปี ค.ศ. 1967 ถึง 1971 คีซิงเงอร์เป็นที่ยอมรับว่าเป็นนักพูดและคนกลางที่โดดเด่น จนได้รับการขนานนามว่า "ลิ้นเงิน" ควร์ทยังเป็นนักเขียนบทกวีและหนังสือต่าง ๆ และเป็นผู้ก่อตั้งมหาวิทยาลัย Konstanz และ Ulm ในขณะเป็นมุขมนตรีรัฐบาเดิน-เวือร์ทเทิมแบร์ค
ทาร์จังจ้าวป่า
เนื้อเพลงเปิด Hāto no Katachi
เนื้อเพลงที่ใช้เปิดในอนิเมะของทาร์จังจ้าวป่าเป็นเพลงแรก ตั้งแต่ตอนที่ 1 ถึง 30 ก่อนจะเปลี่ยนเป็นเพลง mama I Love You (จะนำเพียงเนื้อร้องเฉพาะท่อนที่ปรากฏในเพลงเปิดเท่านั้น)
กาเลโก
พฤติกรรมในกลุ่ม
พฤติกรรมการเสริมสวย มีความสำคัญยิ่งกับชีวิตประจำวันของกาเลโก โดยส่วนใหญ่มักจะเสริมสวยตนเอง ก่อนการพักผ่อนและขณะการพักผ่อน การเสริมสวย เป็นพฤติกรรมของตัวผู้เท่านั้น โดยตัวเมียมักจะไม่ยอมให้ตัวผู้เสริมสวยมัน
CYP2C9
ไซโทโครม P450 2C9 (Cytochrome P450 2C9; ชื่อย่อ: CYP2C9; ) เป็นเอนไซม์ในมหาสกุลไซโทโครม P450 ซึ่งระบบออกซิเดชันอเนกประสงค์ของร่างกาย โดย CYP2C9 มีหน้าที่ในการกระตุ้นให้เกิดเมแทบอลิซึมของสารกลุ่มซีโนไบโอติคส์ในร่างกาย ทั้งนี้ เอนไซม์ CYP2C9 ถูกควบคุมโดยยีน CYP2C9 ซึ่งอยู่บนโครโมโซมคู่ที่ 10 โลคัส 10q23.33 และถือเป็นส่วนหนึ่งของกลุ่มยีน cytochrome P450
หน้าที่
CYP2C9 เป็นเอนไซม์ที่สำคัญในไซโทโครม P450 ซึ่งทำหน้าที่หลักในการออกซิไดซ์สารซีโนไบโอติกและสารประกอบอื่นภายในร่างกาย โดยปริมาณของ CYP2C9 มีสัดส่วนคิดเป็นร้อยละ 18 ของโปรตีนในไซโทโครม P450ของไมโครโซมของเซลล์ตับ โดยยาที่ใช้ในการป้องกันและบำบัดรักษาโรคในปัจจุบันกว่า 100 ชนิดนั้นต้องเกิดการเมแทบอลิซึมผ่าน CYP2C9 นี้ ซึ่งรวมไปถึงยาที่มีขอบเขตการรักษาแคบ (narrow therapeutic index) อย่างวาร์ฟาริน และเฟนิโทอิน และยารักษาโรคเรื้อรังอื่นๆอีกมากมายที่จำเป็นต้องมีการบริหารยาต่อเนื่องเป็นประจำทุกวัน เช่น อะซีโนคูมารอล โทลบูตาไมด์ ลอซาร์แทน กลิพิไซด์ และยาแก้อักเสบชนิดไม่ใช่สเตอรอยด์บางชนิด ในทางตรงกันข้าม เท่าที่มีข้อมูลในปัจจุบัน CYP2C9 ที่อยู่นอกเนื้อเยื่อตับจำทำหน้าที่ในการเมแทบอไลซ์สารภายในร่างกาย (endogenous compound) ที่สำคัญ เช่น เซโรโทนิน และเนื่องจากการที่ CYP2C9 มีฤทธิ์เป็นเอนไซม์อีพอกซีจีเนสด้วย ทำให้สามารถเมแทบอไลซ์กรดไขมันไม่อิ่มตัวสายได้ด้วย โดยจะมีการเปลี่ยนแปลงกรดไขมันเหล่านี้ไปเป็นสารชีวเคมีที่ออกฤทธิ์ต่อร่างกายต่อไป
เภสัชพันธุศาสตร์
การศึกษาในมนุษย์หลายการศึกษาพบว่ารูปแบบพันธุกรรมหลายรูปแบบของ CYP2C9 ที่เกิดจากการกลายพันธุ์มีความสัมพันธ์กับระดับการเกิดเมแทบอลิซึมและขนาดยาต่อวันของซับสเตรตของ CYP2C9 ที่ลดลงอย่างมีนัยสำคัญ ซึ่งโดยความเป็นจริงแล้ว อาการไม่พึงประสงค์จากยา (ADRs) ที่เกิดขึ้นมักเป็นผลมาจากการเปลี่ยนแปลงการทำงานของเอนไซม์ CYP2C9 ที่ไม่อาจคาดเดาได้ และถือเป็นผลสืบเนื่องมาจากความแปรผันหลากหลายทางพันธุกรรมอีกทอดหนึ่ง โดยเฉพาะอย่างยิ่ง ซับสเตรตที่สำคัญของ CYP2C9 อย่างวาร์ฟารินและเฟนิโทอิน ที่อาจถูกเมแทบอไลซ์ได้น้อยลงเนื่องจากความแปรผันหลากหลายทางพันธุกรรมและการเกิดอันตรกิริยาระหว่างยา ซึ่งอาจนำไปสู่การเกิดพิษจากยาทั้ง 2 ชนิดนี้ได้ ถึงแม้จะเป็นการบริหารยาในขนาดปกติก็ตาม
การร่วมเพศอย่างปลอดภัย
การร่วมเพศอย่างปลอดภัยแพร่หลายมากขึ้นในช่วงปลายทศวรรษ 1980 เนื่องจากการระบาดของโรคเอดส์ การส่งเสริมเรื่องเพศที่ปลอดภัยขึ้นเป็นหนึ่งในจุดมุ่งหมายของการศึกษาเรื่องเพศ การร่วมเพศอย่างปลอดภัยถือเป็นกลยุทธ์การลดอันตรายที่มุ่งลดความเสี่ยง
ข้อจำกัด
แม้ว่าการใช้ถุงยางอนามัยสามารถลดการแพร่เชื้อเอชไอวีและเชื้ออื่น ๆ ได้ แต่ก็ไม่ได้ทำอย่างสมบูรณ์ การศึกษาได้พบว่าถุงยางอนามัยอาจลดการแพร่เชื้อเอชไอวีได้ 85% ถึง 95% ประสิทธิภาพมากกว่า 95% ถือว่าไม่น่าเป็นไปได้เนื่องจากความลื่นหลุด การแตกและการใช้งานที่ไม่ถูกต้อง นอกจากนี้ยังกล่าวว่า "ในทางปฏิบัติการใช้งานที่ไม่สม่ำเสมออาจลดประสิทธิภาพโดยรวมของถุงยางอนามัยลงเหลือเพียง 60-70%"
ข้อควรระวัง
ควรหลีกเลี่ยงการมีเพศสัมพันธ์ทางทวารหนักหากหนึ่งในคู่นอนได้รับการวินิจฉัยว่าเป็นโรคติดต่อทางเพศสัมพันธ์ จนกว่าการรักษาและได้รับการพิสูจน์แล้วว่าหายดี
เน็กซัส 9
เน็กซัส 9 (Nexus 9; โค้ดเนม Volantis หรือ Flounder ) เป็นแท็บเล็ตคอมพิวเตอร์ ร่วมผลิตโดยกูเกิลและ HTC อยู่ในตระกูลกูเกิล เน็กซัส เปิดตัวเมื่อวันที่ 15 ตุลาคม 2557 และจะวางจำหน่ายทั่วไปในวันที่ 3 พฤศจิกายน เน็กซัส 9 เป็นแท็บเล็ตคอมพิวเตอร์รุ่นแรกในตระกูลที่ผลิตโดย HTC และเป็นรุ่นแรกที่ใช้ระบบปฏิบัติการแอนดรอยด์ 5.0 "โลลิป๊อป"
เวอร์จิน แอตแลนติก
สายการบินนี้ก่อตั้งโดยเซอร์ริชาร์ด แบรนสัน นักธุรกิจชาวอังกฤษในทศวรรษ 1980
ชั้นอัปเปอร์คลาส
ผู้โดยสารชั้นบนสามารถมีคนขับรถของตัวเอง เช็คอินแบบไดรฟ์ทรู มีจุดรักษาความปลอดภัยของตัวเองที่สนามบินบางแห่ง เข้าถึงเวอร์จินคลับเฮาส์ (พื้นที่วีไอพีพิเศษพร้อมบาร์และที่นั่ง) เมนูสำหรับเที่ยวบิน อาหารที่เพิ่มขึ้น รวมถึงบาร์ที่ผู้โดยสารสามารถยืนหรือนั่งบนเครื่องบินได้
ซัคเซิน-โคบวร์คและโกทา
ราชวงศ์
ในปี พ.ศ. 2369 เชื้อสายรองของราชวงศ์ได้สืบทอดทรัพย์สินของราชวงศ์โคฮารี (Kohary) ของประเทศฮังการี และเปลี่ยนมานับถือนิกายโรมันคาทอลิก เหล่าเจ้าชายแห่งโคฮารีทรงร่ำรวยและเป็นขุนนางแห่งฮังการี และเจ้าชายครองนครในจักรวรรดิออสเตรีย ทุกพระองค์สามารถจะอภิเษกสมรสกับเจ้าหญิงแห่งบราซิล อาร์คดัชเชสแห่งออสเตรีย เจ้าหญิงแห่งฝรั่งเศส เบลเยียมและแซ็กโซนีได้ สมาชิกของราชวงศ์ประกอบด้วยเชื้อสายผ่านทางพระโอรสทุกองค์ในโยฮันน์ แอร์นส์ ดยุกแห่งซัคเซิน-โคบวร์ค-ซาลเฟลด์ ที่กำเนิดอย่างถูกต้องตามกฎหมายจากการอภิเษกสมรสที่ฐานันดรศักดิ์เท่าเทียมกันทั้งชายและหญิง (จนกระทั่งอภิเษกสมรส) พระชายาจากการอภิเษกสมรสที่ฐานันดรศักดิ์เท่าเทียมกันหรือได้รับอนุญาต และพระชายาม่ายจนกระทั่งการอภิเษกสมรสใหม่อีกครั้ง ตามกฎหมายราชวงศ์ดยุกแห่งซัคเซิน-โคบวร์คและโกทา พระอิสสริยยศแบบเต็มของดยุก คือ
ชื่อของราชวงศ์สหราชอาณาจักร
เจ้าชายอัลเบิร์ตแห่งซัคเซิน-โคบวร์คและโกทา พระโอรสพระองค์เล็กในดยุกแอร์นส์ที่ 1 เป็นพระราชสวามีในสมเด็จพระราชินีนาถวิกตอเรีย ซึ่งเป็นพระภาติยะในดยุกแอร์นส์ โดยผ่านทางเจ้าหญิงวิกตอเรียแห่งซัคเซิน-โคบวร์ค-ซาลเฟลด์ พระกนิษฐา ด้วยเหตุนี้ จากการอภิเษกสมรสระหว่างเจ้าชายอัลเบิร์ตและสมเด็จพระราชินีนาถวิกตอเรีย ซัคเซิน-โคบวร์คและโกทา จึงกลายมาเป็นชื่อราชวงศ์ของพระราชวงศ์อังกฤษ ตั้งแต่การเสวยราชสมบัติของสมเด็จพระเจ้าเอ็ดเวิร์ดที่ 7 เมื่อปี พ.ศ. 2444 จนกระทั่งเปลี่ยนเป็นราชวงศ์วินด์เซอร์ ในปี พ.ศ. 2460 โดยสมเด็จพระเจ้าจอร์จที่ 5 เนื่องจากการใช้ชื่อเยอรมันนับว่าเป็นการไม่รักชาติในช่วงสงครามโลกครั้งที่ 1
ฮิโตมิ ฮนดะ
อาชีพ
ในเดือนตุลาคม 2020 ฮนดะเป็นนางแบบให้กับแบรนด์ญี่ปุ่น titty&co ในคอลเล็กชั่น ฤดูหนาว 2020 ต่อมาเธอก็กลายเป็นนางแบบในกับรุ่นพิเศษของแบรนด์ในปี 2021
ปุณณิศา ศิริสังข์
ปุณณิศา ศิริสังข์ (ชื่อเล่น: ใบเตย) เป็นนักแสดงชาวไทย เกิดเมื่อวันที่ 21 กุมภาพันธ์ พ.ศ. 2535 เริ่มเข้าวงการจากการประกวด นางสาวไทย ได้รับรางวัลรองชนะเลิศอันดับ 1 กับรางวัลขวัญใจช่างภาพสื่อมวลชน ในปี 2555 และล่าสุดเป็นหนึ่งในผู้เข้าแข่งขันรายการ สงครามนางงาม the casting project และผ่านเข้ารอบ 10 คนสุดท้าย
การวัด
ในทางวิทยาศาสตร์ การวัด คือกระบวนการเพื่อให้ได้มาซึ่งขนาดของปริมาณอันหนึ่ง เช่นความยาวหรือมวล และเกี่ยวข้องกับหน่วยวัด เช่นเมตรหรือกิโลกรัม คำนี้ยังอาจหมายถึงผลลัพธ์ที่ได้หลังจากกระบวนการดังกล่าว ผลของการวัดสิ่งหนึ่งสามารถนำไปเปรียบเทียบกับผลของการวัดสิ่งอื่นได้เมื่อใช้หน่วยวัดเดียวกัน การวัดและหน่วยวัดเป็นเครื่องมือแรกเริ่มชนิดหนึ่งที่คิดค้นโดยมนุษย์ สังคมพื้นฐานต้องการใช้การวัดในงานหลายอย่างเช่น การก่อสร้างที่อยู่อาศัยที่ถูกต้องตามขนาดและรูปร่าง การตัดเย็บเครื่องนุ่งห่ม การเจรจาต่อรองเพื่อค้าขายอาหารหรือวัตถุดิบอย่างอื่น เป็นต้น
ความหมายดั้งเดิม
การนิยามดั้งเดิมของการวัดอันเป็นมาตรฐานในเรื่องวิทยาศาสตร์กายภาพคือ การพิจารณาหรือการประมาณอัตราส่วนของปริมาณ ปริมาณและการวัดก็มีการให้ความหมายร่วมกันว่าเป็นสมบัติที่วัดเป็นจำนวนได้ อย่างน้อยก็ในทฤษฎี แนวคิดดั้งเดิมนี้สามารถนับย้อนไปได้ถึงจอห์น วัลลิส และไอแซก นิวตัน และมีเค้าว่ามาจากตำรา Elements ของยุคลิด
ทฤษฎีสารสนเทศ
ทฤษฎีสารสนเทศยอมรับว่าข้อมูลทุกชนิดไม่เที่ยงตรงและเป็นข้อมูลเชิงสถิติตามธรรมชาติ นิยามของการวัดในทฤษฎีสารสนเทศคือ เซตของสิ่งที่สังเกตการณ์ ที่ได้ลดความไม่แน่นอนอันเป็นผลจากการแสดงออกเป็นปริมาณอันหนึ่ง การนิยามนี้แสดงนัยว่าเป็นสิ่งที่นักวิทยาศาสตร์ทำเมื่อพวกเขาวัดบางสิ่ง และรายงานผลออกมาเป็นค่าเฉลี่ยและสถิติของการวัด ในทางปฏิบัติ เราสามารถเริ่มต้นคาดเดาค่าของปริมาณอันหนึ่ง จากนั้นจึงใช้วิธีการและเครื่องมือที่หลากหลายเพื่อลดความไม่แน่นอนของค่านั้น ด้วยมุมมองนี้การวัดจึงเป็นสิ่งที่ไม่แน่นอน ไม่เหมือนกับทฤษฎีตัวแทนเชิงปฏิฐานนิยม ดังนั้นแทนที่จะกำหนดค่าหนึ่งค่าใดลงไปโดยตรง กลับเป็นช่วงของค่าที่ถูกกำหนดให้กับการวัด สิ่งนี้ยังแสดงนัยว่ามีความต่อเนื่องระหว่างการประมาณและการวัด
ทางพิเศษสายพระราม 3-ดาวคะนอง-วงแหวนรอบนอกตะวันตก
รายละเอียดของเส้นทาง
มีจุดเริ่มต้นที่ต่างระดับบางขุนเทียนบริเวณกิโลเมตรที่ 13 ของถนนพระรามที่ 2 โดยมีแนวสายทางต่อเนื่องจากทางหลวงพิเศษหมายเลข 82 (บางขุนเทียน-บ้านแพ้ว) ของกรมทางหลวง ยกระดับไปตามแนวเกาะกลางของถนนพระรามที่ 2 จนถึงทางแยกต่างระดับดาวคะนอง จากนั้นจะเลี้ยวขวาเข้าซ้อนทับกับทางพิเศษเฉลิมมหานคร ไปจนถึงถนนสุขสวัสดิ์ แล้วเบี่ยงไปทางทิศใต้เพื่อข้ามแม่น้ำเจ้าพระยาในแนวคู่ขนานกับสะพานพระราม 9 จากนั้นข้ามถนนพระรามที่ 3 แล้วเข้าบรรจบกับทางพิเศษเฉลิมมหานคร และทางพิเศษศรีรัช ที่ทางแยกต่างระดับบางโคล่ รวมระยะทางทั้งสิ้น 18.7 กิโลเมตร
ภาษาอังกฤษสมัยกลาง
ภาษาอังกฤษสมัยกลาง (Middle English หรือย่อเป็น ME ) เป็นชื่อที่นักภาษาศาสตร์ใช้เรียกภาษาอังกฤษในหลากหลายรูปแบบ เป็นภาษาที่ใช้สื่อสารตั้งแต่สมัยชาวนอร์มันพิชิตอังกฤษใน ค.ศ. 1066 และช่วงหลังของศตวรรษที่ 15 อย่างไรก็ตาม ช่วงเวลาที่มีการพูดภาษานี้ยังขาดความแน่นอนเพราะนักวิชาการมีความเห็นไม่ตรงกัน แต่พจนานุกรมภาษาอังกฤษของออกซ์ฟอร์ดได้ระบุว่ามีการพูดจาก ค.ศ. 1150 ถึง 1500 นอกจากนี้ ช่วงหลังศวรรษที่ 15 เป็นสมัยที่ภาษาอังกฤษในลอนดอนมีการเขียนตามมาตรฐานแชนเซอรี (Chancery Standard) โดยมาตรฐานนี้ ได้กลายเป็นมาตรฐานการใช้ภาษาอังกฤษในราชอาณาจักรอังกฤษ แต่ช่วงหลังศตวรรษที่ 15 ถึง ค.ศ. 1650 ภาษาที่ใช้สื่อสารในแคว้นอังกฤษถือว่าเป็น ภาษาอังกฤษสมัยใหม่ตอนต้น (Early Modern English)
พารัลแลกซ์ดาวฤกษ์
ภาพรวม
ขนาดของพารัลแลกซ์ประจำปีจะแปรผกผันกับระยะทางของวัตถุท้องฟ้าจากโลก ดังนั้น หากสามารถวัดพารัลแลกซ์ประจำปีได้ ระยะทางจากโลกถึงวัตถุสามารถกำหนดได้โดยใช้ตรีโกณมิติ เมื่อวัตถุอยู่ห่างจากโลก 3.26 ปีแสง พารัลแลกซ์ต่อปีจะเท่ากับ 1 พิลิปดาพอดี นี่คือที่มาของ พาร์เซก หน่วยวัดระยะทางของวัตถุท้องฟ้า
ชัย ราชวัตร
บทบาททางการเมือง
มีรายงานว่า กปปส. สนับสนุนให้ชัย ราชวัตรเป็นกรรมการมูลนิธิมวลมหาประชาชน ซึ่งมูลนิธิดังกล่าวมีวัตถุประสงค์เพื่อนำเงินไปช่วยเหลือผู้สนับสนุนที่ได้รับบาดเจ็บและเสียชีวิตจากการชุมนุมทางการเมือง และเป็นทุนวิจัยการปฏิรูปประเทศ
สมาชิกสภาผู้แทนราษฎรจังหวัดหนองบัวลำภู
ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยขณะนั้นหนองบัวลำภูยังเป็นเพียงอำเภอหนึ่งของจังหวัดอุดรธานี
คณะกรรมาธิการระหว่างรัฐบาลอาเซียนว่าด้วยสิทธิมนุษยชน
คณะกรรมาธิการประกอบด้วยผู้แทนของรัฐสมาชิกหนึ่งคน โดยจะมีการเสนอชื่อและคัดเลือกโดยรัฐบาลของรัฐสมาชิก โดยกรรมาธิการจะมีวาระอยู่ทั้งหมดสามปี สามารถต่อวาระได้อีกหนึ่งครั้ง คณะกรรมาธิการมีบทบัญญัติทั้งหมด 14 หมวด แต่ละหมวดจะว่าด้วยเรื่องของการเผยแพร่และคุ้มครองเกี่ยวกับสิทธิมนุษยชน การสร้างรากฐานให้กับสังคม การช่วยเหลือและให้คำแนะนำ และการร่วมมือในระดับประเทศ ภูมิภาค และนานาชาติ หนึ่งในหมวดของบทบัญญัติระบุว่า "เพื่อพัฒนาปฏิญญาว่าด้วยสิทธิมนุษยชนอาเซียน" แต่หลังจากได้ประกาศไว้ในเดือนพฤศจิกายน พ.ศ. 2555 ได้ถูกคณะสิทธิมนุษยชนออกมาท้วงติงว่าด้วยเรื่องของสิทธิมนุษยชนนั้นเป็นเรื่องของทุกคนในสังคมพึงที่จะได้รับในทุกชนชาติ คณะไม่แสวงหาผลกำไรในภูมิภาคได้นำเรื่องกรณีที่ถูกกล่าวหาเข้าสู่วาระการประชุมเป็นครั้งแรกในจาการ์ตา
พระใส
พระใส หรือ หลวงพ่อพระใส เป็นพระพุทธรูปขัดสมาธิราบปางมารวิชัย ศิลปะล้านช้าง หล่อด้วยทองสีสุก มีพระรูปลักษณ์งดงามมาก ขนาดหน้าตัก กว้าง 2 คืบ 8 นิ้ว ส่วนสูงจากพระสงฆ์เบื้องล่างถึงยอดพระเกศ 4 คืบ 1 นิ้ว ของชางไม้ ปัจจุบันได้ประดิษฐานอยู่ภายในพระอุโบสถวัดโพธิ์ชัย (พระอารามหลวง) เป็นพระพุทธรูปที่ชาวจังหวัดหนองคายนับถือเป็นสิ่งศักดิ์สิทธิ์คู่บ้านคู่เมืองและเป็นที่เคารพสักการะอย่างยิ่ง โดยจะมีการอัญเชิญลงมาให้พุทธศาสนิกชนร่วมสรงน้ำ ในเทศกาลสงกรานต์ของทุกปี
ประวัติ
ตามประวัติกล่าวไว้ว่า พระธิดาสามพี่น้องของกษัตริย์ล้านช้าง (บางท่านเชื่อว่า เป็นธิดาของพระไชยเชษฐาธิราช) ได้ร่วมกันสร้างพระพุทธรูปประจำพระองค์ขึ้น 3 องค์ เพื่อสืบทอดพระพุทธศาสนา แล้วขนานนามพระพุทธรูปตามพระนามว่า พระสุก พระเสริม และพระใส มีขนาดลดกันตามลำดับ พระสุกนั้นเป็นพระประจำพี่ผู้ใหญ่ พระเสริมประจำคนกลาง ส่วนพระใสประจำคนสุดท้อง
แสง เหตระกูล
นายแสง เหตระกูล (13 พฤษภาคม พ.ศ. 2454 - 1 สิงหาคม พ.ศ. 2524) ผู้บุกเบิกกิจการหนังสือพิมพ์เดลินิวส์
ประวัติ
หลังจากนั้น นายแสง พยายามที่จะขออนุญาตกลับมทาทำหนังสือพิมพ์อีกหลายครั้งเป็นระยะ แต่ไม่เป็นผลสำเร็จ จึงได้จดทะเบียนชื่อหนังสือพิมพ์ใหม่ว่า แนวหน้าแห่งเดลินิวส์ เมื่อวันที่ 28 มีนาคม พ.ศ. 2507 ซึ่งได้พัฒนากลายมาเป็นเดลินิวส์อย่างในปัจจุบัน
ฟาโรห์พซัมมูธิส
พระราชประวัติ
ช่วงเวลาของฟาโรห์พซัมมูธิสในราชวงศ์ที่ 29 มีการถกเถียงกัน แม้ว่าพระองค์จะถูกกล่าวถึงใน Manito 's Epitome และ Demotic Chronicle จากแหล่งข้อมูลเหล่านี้ไม่ชัดเจนว่า ฟาโรห์พซัมมูธิส โค่นราชบัลลังก์ ฮาคอร์ สำเร็จ หรือในทางกลับกันที่ ฟาโรห์ฮาคอร์โค่นราชบัลลังก์ ฟาโรห์พซัมมูธิส สำเร็จ นักอียิปต์วิทยา John D. Ray สันนิฐานว่า หลังจากการสวรรคตของ ฟาโรห์เนเฟอริเตสที่หนึ่ง ราว 393 ก่อนคริสต์ศักราช ราชบัลลังก์ได้ตกไปที่พระราชโอรสซึ่งอาจเป็น ฮาคอร์ ซึ่งเป็นทรราช แต่ก็ในปีที่ 2 ของการของราชของฟาโรห์ฮาคอร์ ฟาโรห์พซัมมูธิส ก่อรัฐประหารและโค่นราชบัลลังก์ ฟาโรห์ฮาคอร์ สำเร็จ และ ฟาโรห์พซัมมูธิสก็ประกาศตนเป็นฟาโรห์
สรัลธร คล้ายอุดม
ประวัติ
ก้าวแรกในเส้นทางบันเทิงนั้น สรัลธรบอกว่าเธอก็เหมือนหญิงสาววัยรุ่นทั่วไป ที่เริ่มต้นเข้าวงการด้วยการถ่ายแบบนิตยสารวัยรุ่น ต่อจากนั้นก็มีผลงานถ่ายมิวสิควิดีโอมากมาย อาทิ เพลง Together ของ บอย Peacemaker, เพลง เสียงที่เปลี่ยน ของ เบล นันทิตา และเพลง หนึ่งคำถามสองคำตอบ ของ ชิน ชินวุฒ ซึ่งแต่ละเพลงนั้นค่อนข้างดังพอสมควร เธอจึงกลายเป็นที่จดจำของแฟน ๆ ได้บ้าง
จะงอยบ่า
จุดเกาะ
โคราคอยด์ โพรเซสเป็นจุดเกาะของโครงสร้างหลายส่วน
พริตตี้ การ์เดี้ยน เซเลอร์มูน อีเทอร์นัล เดอะ มูฟวี่
เน็ตฟลิกซ์ได้รับลิขสิทธิ์การสตรีมภาพยนตร์ทั้งสองภาค และเผยแพร่เมื่อวันที่ 3 มิถุนายน พ.ศ. 2564 ทางบริการสตรีมมิง
สมยศ พฤกษาเกษมสุข
การถูกจับกุมครั้งที่ 2 โทษฐานยุยงปลุกปั่นและหมิ่นพระบรมเดชานุภาพ
ต่อมาวันที่ 9 กุมภาพันธ์ พ.ศ. 2564 ได้มีการนัดหมายพิจารณาสำนวนคดีการชุมนุม ประกอบด้วยข้อหาหลักคือความผิดตามมาตรา 116 ยุยงปลุกปั่น และมาตรา 112 หมิ่นพระบรมเดชานุภาพ ตามประมวลกฎหมายอาญา จากการปราศรัยในการชุมนุมเมื่อวันที่ 19-20 กันยายน พ.ศ. 2563 ร่วมกับ พริษฐ์ ชิวารักษ์, อานนท์ นำพา และ ปติวัฒน์ สาหร่ายแย้ม โดยศาลมีคำสั่งไม่ให้ประกันตัว
ร็อตไวเลอร์
ประวัติ
ร็อตไวเลอร์เป็นหนึ่งในสายพันธุ์พันธุ์ที่เก่าแก่ที่สุด เนื่องจากที่มีมาตั้งแต่ยุคโรมัน สุนัขเหล่านี้ถูกใช้เป็นสุนัขเฝ้าหรือไล่ต้อนฝูงสัตว์ร็อตไวเลอร์ ต้องเดินข้ามเทือกเขาแอลป์พร้อมกับกองทหารโรมันขนาดใหญ่ เพื่อคอยปกป้องคนและไล่ต้อนฝูงปศุสัตว์ ต้นของศตวรรษที่ 20 ได้มีการนำสุนัขสายพันธุ์ต่างๆ มาทดสอบเพื่อใช้ในงานของตำรวจและร็อตไวเลอร์ ก็เป็นที่ยอมรับว่าเป็นสายพันธุ์ที่เหมาะสมที่สุดสำหรับภาระกิจนี้และเพราะฉะนั้นสายพันธุ์นี้จึงได้รับการรับรองให้ใช้เป็นสุนัขตำรวจใน 1910อย่างเป็นทางการ
การลอบสังหารอับราฮัม ลินคอล์น
เหตุจูงใจ
ในวันที่ 11 เมษายน บูธเข้าร่วมงานปราศัยของลินคอล์นที่ทำเนียบขาว โดยที่ลินคอล์นกำลังสนับสนุนสิทธิคนผิวดำ; บูธกล่าวว่า "นั่นหมายถึงสิทธิพลเมืองของพวกนิโกร... นี่จะเป็นคำพูดสุดท้ายที่เขาจะกล่าวถึงมัน."
ลินคอล์นเสียชีวิต
ลินคอล์น เสียชีวิต ณ เวลา 7:22 น. ในวันที่ 15 เมษายน
การสอบสวนและประหารชีวิต
• เลวิส โพเวลล์
ดูเพิ่ม
• การจัดงานศพและฝังศพของอับราฮัม ลินคอล์น
การเสียชีวิตของกลอเรีย รามิเรซ
เหตุการณ์
ทีมแพทย์ฉีดไดแอซิแพม มิดาโซแลมและลอราเซแพมให้รามิเรซเพื่อระงับประสาท เมื่อเป็นที่แน่ชัดว่าเธอไม่ตอบสนองต่อการรักษา ทีมแพทย์ใช้การกระตุกหัวใจด้วยไฟฟ้า ในช่วงเวลานั้นหลายคนเห็นคราบมันวาวบนตัวรามิเรซ และบางคนได้กลิ่นฉุนคล้ายกระเทียม ซูซาน เคน พยาบาลวิชาชีพพยายามเจาะเลือดที่แขนรามิเรซและได้กลิ่นคล้ายแอมโมเนียมาจากหลอดเก็บเลือด
จากเหตุนี้มีผู้มีอาการป่วย 23 คนและต้องเข้ารักษาตัวในโรงพยาบาล 5 คน
ถุง
แม้จะเป็นเครื่องมือที่เรียบง่าย กระเป๋าได้เป็นอุปกรณ์พื้นฐานในพัฒนาการของอารยธรรมของมนุษย์มาช้านาน เนื่องจากกระเป๋าช่วยให้คนเก็บของเล็ก ๆ เช่น ผลเบอร์รี หรือธัญพืช ได้ง่าย และใช้ลำเลียงสิ่งของได้มากกว่าการถือด้วยมือ
นพพล พิทักษ์โล่พานิช
การศึกษา
นพพล พิทักษ์โล่พานิช จบชั้นมัธยมศึกษา จากโรงเรียนปรินส์รอยแยลส์วิทยาลัย เมื่อปี พ.ศ. 2537 ต่อมาได้เข้าเรียนต่อในระดับประกาศนียบัตรวิชาชีพชั้นสูง (ปวส.) ที่สาขาวิชาเทคนิคคอมพิวเตอร์ คณะวิศวกรรมศาสตร์ มหาวิทยาลัยเทคโนโลยีราชมงคลล้านนา ภาคพายัพ จังหวัดเชียงใหม่ ต่อจากนั้นจึงเข้าศึกษาต่อระดับปริญญาตรี คณะนิเทศศาสตร์ สาขาการโฆษณาและประชาสัมพันธ์ ที่มหาวิทยาลัยเกริก
พระยาบุรีรัตน์ (เจ้าภูเกียง)
ทายาท
พระยาบุรีรัตน์ (เจ้าภูเกียง) เป็นเจ้าบิดาในเจ้าหนานสุยะ (ณ เชียงใหม่), พระยารัตนอาณาเขต เจ้าเมืองเชียงราย และเป็นเจ้าปู่ทวดในแม่เจ้าขานแก้ว ชายาในพลตรี เจ้าจักรคำขจรศักดิ์ เจ้าผู้ครองนครลำพูน องค์ที่ 10
กีฬาสโนว์บอร์ดในโอลิมปิกเยาวชนฤดูหนาว 2020 – ประเภทบุคคลหญิง ฮาล์ฟไปป์
ผู้ที่ได้รับรางวัลชนะเลิศเหรียญทองคือ Mitsuki Ono นักกีฬาจากประเทศญี่ปุ่น
การ์ตูนล้อการเมือง
การ์ตูนล้อการเมืองในประเทศไทย
นักเขียนการ์ตูนการเมืองคนแรกของไทยคือ ขุนปฏิภาคพิมพ์ลิขิต (เปล่ง ไตรปิ่น) ซึ่งมีโอกาสเดินทางไปศึกษาวิชาศิลปะการวาดภาพที่ยุโรป ได้นำเทคนิคจากต่างประเทศ วาดภาพการ์ตูนเป็นลายเส้น ได้รับรางวัลการประกวดภาพล้อจากรัชกาลที่ 6 โดยการเขียนการ์ตูนล้อเลียนนักการเมืองสำคัญๆ ในยุคนั้น
โปเกมอน เดอะมูฟวี่ ตอน ผจญภัยบนหอคอยปีศาจ
เรื่องย่อ
มอลลี่ เด็กสาวผู้โดดเดี่ยว บังเอิญปล่อยอำนาจของโปเกมอนปริศนา ชึ่งใช้ความฝันและจินตนาการของมอลลี่มาทำให้พวกมันมีชีวิตและอำนาจชั่วร้ายที่สามารถทำให้เมืองกลายเป็นน้ำแข็ง มอลลี่ต้องการมี่แม่ จึงให้ เอ็นตี้ โปเกมอนแห่งตำนาน ไปตามหาแม่ของเธอ แต่ เอ็นตี้ กลับไปลักพาตัวแม่ของซาโตชิ และสะกดจิตให้เธอเป็นแม่ของมอลลี่ ซาโตชิและเพื่อนจึงต้องต่อสู้เพื่อช่วยแม่ของเขากลับมาและทำลายอำนาจมืดที่ปกคลุมเมืองนี้ให้ได้
ว่าน จื่อเหลียง
ว่าน จื่อเหลียง เข้าสู่วงการบันเทิงด้วยการเป็นนักแสดงในสังกัดสถานีโทรทัศน์เอทีวี(ATV) ในช่วงยุคทศวรรษที่ 70 ต่อมาได้หันมาร่วมงานกับทางสถานีโทรทัศน์ทีวีบี(TVB) ในช่วงยุคทศวรรษที่ 80 ต่อเนื่องยาวนานถึงยุคทศวรรษที่ 90 เขารับแสดงทั้งบทพระเอกและบทสมทบจนมีชื่อเสียงโด่งดังที่สุดคนหนึ่งของวงการละครชุดฮ่องกง มีผลงานละครชุดที่โดดเด่นและได้รับความนิยมอย่างสูงหลายต่อหลายเรื่อง อาทิเช่น จางซานฟง ฤทธิ์หมัดสะท้านบู๊ลิ้ม, ศึกสายเลือด , ยอดยุทธจักรมังกรฟ้า , เล็กเซียวหงส์ '', ซิ ยิ่นกุ้ย , คู่ทรนง , เจงกิสข่าน ผู้พิชิต , เพลิงรักเพลิงแค้น , ศึกสองตระกูลใหญ่ , มรสุมชีวิต เป็นต้น
นิจยู
นิจยู หรือ นิจู เป็นกลุ่มดนตรีเจป็อปหญิงล้วนสัญชาติญี่ปุ่น ก่อตั้งโดยบริษัทเจวายพีเอนเตอร์เทนเมนต์ร่วมกับโซนี่มิวสิกเจแปน ผ่านการแข่งขันเซอร์ไววัล ค้นหาเกิร์ลกรุ๊ปจาก " Nizi Project "   ที่จัดการแข่งขันที่ญี่ปุ่น ในปี 2019 ที่ผ่านมาโดยการคัดเด็กฝึกจากการแข่งขันทั้งสองพาร์ท จากเด็กฝึกทั้งหมด 12 คน จนเหลือ 9 คน ที่ได้เข้ามาเป็นสมาชิกวงเกิร์ลกรุ๊ปนี้ โดยชื่อวง NiziU มาจาก Nizi หมายถึง สายรุ้ง และ U หมายถึง สมาชิกทั้ง 9 คนของวงและแฟนคลับที่ร่วมสนับสนุนวง โดยนำทั้งสองคำมารวมกันจะออกเสียงคล้ายคลึงกับคำว่า "Need you" นิจยู เปิดตัวอย่างเป็นทางการเมื่อวันที่ 29 มิถุนายน 2563 พร้อมพรีเดบิวต์มินิอัลบัมเมคยูแฮปปี้ ซึ่งในมินิอัลบัมประกอบไปด้วย ซิงเกิ้ลพรีเดบิวต์อย่าง “ เมคยูแฮปปี้ ” และเพลงอื่นๆ อีก 2 เพลง
จักรพรรดินีเอลีซาเบ็ทแห่งออสเตรีย
จักรพรรดินี
โดยส่วนของพระวรกายที่พระองค์ทรงพอพระทัยมากที่สุดคือ พระเกศาที่ยาวเกือบจรดเท้า ที่พระองค์ทรงใช้เวลาบำรุงรักษาพระเกศาของพระองค์ให้มีสุขภาพดีอยู่เสมอ โดยจะมีพระบัญชาให้ช่างพระเกศาส่วนพระองค์ถักพระเกศาเป็นเปียรวบขึ้นไปม้วนเป็นพระเศียร โดยต้องสระพระเกศาทุกๆ 3 สัปดาห์ ซึ่งแต่ละครั้งใช้เวลาถึง 1 วันเต็มๆ โดยใช้ครีมแชมพูที่คิดดัดแปลงอยู่เรื่อยๆ ส่วนธรรมดาก็จะบำรุงรักษาพระเกศาอีกรูปแบบหนึ่ง โดยใช้เวลาอย่างน้อยไม่ต่ำกว่า 3 ชั่วโมง ดังนั้น ช่างพระเกศาจึงเป็นบุคคลสำคัญคนหนึ่งในราชสำนัก ที่จะคอยสอดส่องดูแลพระเกศาของพระองค์ตลอดเวลา
แหล่งข้อมูลอื่น
18371898
ต้นบุนนาควัดคุ้งตะเภา
ประวัติ
บริเวณต้นบุนนาคเมื่อประมาณ 50 ปีก่อน เคยมีต้นลั่นทม ต้นพิกุล และต้นมะม่วงใหญ่ขนาดหลายคนโอบอยู่ใกล้กัน แต่ก็ล้มลงไปนานแล้ว ปัจจุบันนอกจากต้นโพธิ์สามเส้าโบราณคู่วัด ต้นบุนนาคนี้เป็นต้นไม้โบราณเพียงต้นเดียวในบริเวณท่าแม่น้ำน่านเก่าที่ยังคงยืนต้นอยู่ ในช่วงก่อนน้ำท่วมใหญ่เมืองอุตรดิตถ์ ปี พ.ศ. 2493 ที่ทำให้ชาวบ้านตัดสินใจย้ายหมู่บ้านจากริมน้ำน่านขึ้นมาอยู่บนที่ราบด้านบนในระดับเดียวกับวัด ต้นบุนนาคต้นนี้เคยอยู่บริเวณหัวสะพานไม้โบราณที่ทอดข้ามบุ่งน้ำน่านเก่าไปยังบ่อน้ำโบราณของวัด ชาวบ้านจะเดินทางมาจากชุมชนริมน้ำน่าน และใช้ต้นบุนนาคนี้เป็นจุดพบปะ นั่งพักผ่อนสังสรรค์กัน ก่อนจะพาไปทำบุญในหอฉันและศาลาหลังเก่าบริเวณต้นตาลใหญ่
ยูฟ่ายูโรปาลีก ฤดูกาล 2019–20 รอบคัดเลือกและรอบเพลย์ออฟ (เส้นทางหลัก)
แมตช์
รวมผลสองนัด ครูซาเดอร์ส ชนะ 5–2.
รวมผลสองนัด เลฟสกี โซเฟีย ชนะ 4–0.
รวมผลสองนัด เนฟต์ชี บากู ชนะ 9–0.
รวมผลสองนัด ฮอนเวด ชนะ 4–2.
รวมผลสองนัด ไลปายา ชนะ 3–2.
สรุปผลการแข่งขัน
หมายเหตุ <section end=Q2 />
แมตช์
รวมผลสองนัด ไอเอฟเค นอร์โคปิง ชนะ 3–0.
รวมผลสองนัด ไอน์ทรัคท์ ฟรังค์ฟวร์ท ชนะ 4–2.
รวมผลสองนัด ไฟเยอโนร์ด ชนะ 5–1.
รวมผลสองนัด แลเกีย วอร์ซอ ชนะ 2–0.
รวมผลสองนัด วิตอเรีย เด กิมาไรส์ ชนะ 9–0.
''รวมผลสองนัด เสมอ 3–3. แทรบซอนสปอร์ ชนะด้วยกฏประตูทีมเยือน.''
จักรวรรดิกาสนาวิยะห์
ราชวงศ์ก่อตั้งโดยเซบุค ทิจิน (en:Sebük Tigin) หลังจากที่ได้รับดินแดนที่มีศูนย์กลางที่กาสนีจากพ่อตาอัลฟ์ ทิจิน (en:Alp-Tegin) ผู้ที่แยกตัวมาจากสุลต่านของราชวงศ์ซามานิยะห์ พระราชโอรสของพระองค์มาห์มุดแห่งกาสนี (Mahmud of Ghazni) ขยายดินแดนของจักรวรรดิที่ครอบคลุมตั้งแต่แม่น้ำอ็อกซัสไปจนถึงหุบเขาสินธุ และ มหาสมุทรอินเดีย ทางด้านตะวันตกไปจนจรดราวี และฮามาดาน เมื่อมาถึงรัชสมัยของมาซุดที่ 1 แห่งกาสนี (Mas'ud I of Ghazni) กาสนาวิยะห์ก็สูญเสียดินแดนไปเป็นอันมาก ทางด้านตะวันตกเสียให้แก่เซลจุค ที่ทำให้ลำบากต่อการครอบครองอัฟกานิสถาน, บาโลคิสถาน และ ปัญจาบ ในปี ค.ศ. 1151 สุลต่านบาห์รัมชาห์ก็เสียกาสนีแก่ อลาอุดดิน ฮุสเซนแห่งจักรวรรดิกอร์จนต้องย้ายเมืองหลวงไปอยู่ที่ลาฮอร์จนกระทั่งจักรวรรดิถูกยึดโดยจักรวรรดิกอร์ในปี ค.ศ. 1186.